pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาล จัดบริการประชาชน เนื่องในวันข้าราชการพลเรือน
วันจันทร์ที่ 2 เมษายน 2561
รัฐบาล จัดบริการประชาชน เนื่องในวันข้าราชการพลเรือน
20 กระทรวงร่วมจัดบริการประชาชน เนื่องในวันข้าราชการพลเรือน และจัดนิทรรศการเผยแพร่ผลงาน ตามยุทธศาสตร์ชาติ อาทิ บริการทางการแพทย์ บริการต่ออายุใบขับขี่ บริการจัดทําหนังสือเดินทาง การรับเรื่องราวร้องทุกข์
20 กระทรวงร่วมจัดบริการประชาชน เนื่องในวันข้าราชการพลเรือน และจัดนิทรรศการเผยแพร่ผลงานตามยุทธศาสตร์ชาติ อาทิ บริการทางการแพทย์ บริการต่ออายุใบขับขี่ บริการจัดทําหนังสือเดินทาง การรับเรื่องราวร้องทุกข์
วันนี้ (2 เมษายน 2561) ที่ศูนย์ราชการเฉลิมพระเกียรติ 80 พรรษา ฯ ถนนแจ้งวัฒนะ จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานพิธีเปิดการแสดงนิทรรศการ “ข้าราชการพลเรือนกับการขับเคลื่อนยุทธศาสตร์ชาติ” และการบริการประชาชน ในงานวันข้าราชการพลเรือน ประจําปี พ.ศ.2561 ซึ่งในปีนี้ กระทรวงสาธารณสุข กระทรวงศึกษาธิการ และกระทรวงอุตสาหกรรม ร่วมกันเป็นเจ้าภาพจัดงาน
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า ประเทศไทย ได้เริ่มใช้พระราชบัญญัติระเบียบข้าราชการพลเรือน พ.ศ.2471 เมื่อวันที่ 1 เมษายน 2472 และกําหนดให้วันที่ 1 เมษายนของทุกปีเป็นวันข้าราชการพลเรือน เพื่อรําลึกถึงพระมหากรุณาธิคุณของพระบาทสมเด็จพระปกเกล้าเจ้าอยู่หัว พระผู้ทรงวางรากฐานระเบียบข้าราชการพลเรือนสมัยใหม่ของไทย และเพื่อปลูกจิตสํานึกให้ข้าราชการมีความภาคภูมิใจในความเป็นข้าราชการของพระบาทสมเด็จพระเจ้าอยู่หัว เกิดความตระหนักถึงหน้าที่ในการทํางานเพื่อประชาชน ด้วยความซื่อสัตย์สุจริต มีคุณธรรมและจริยธรรม รวมทั้งมีการพัฒนาตนเอง ปรับเปลี่ยนการทํางานและวิธีคิด ให้เท่าทันการเปลี่ยนแปลง เป็นกลไกหลักในการขับเคลื่อนประเทศสู่การเป็นประเทศไทย 4.0
สําหรับการแสดงนิทรรศการและการบริการประชาชนในวันนี้ เป็นกิจกรรมหนึ่งของการจัดงานข้าราชการพลเรือน เพื่อเผยแพร่ผลงานของข้าราชการและส่วนราชการต่าง ๆ ในการขับเคลื่อนยุทธศาสตร์ชาติทั้ง 6 ยุทธศาสตร์ ประกอบด้วย ด้านความมั่นคง การสร้างความสามารถในการแข่งขัน การพัฒนาและเสริมสร้างศักยภาพคน การสร้างโอกาสและความเท่าเทียมกันทางสังคม การสร้างการเติบโตบนคุณภาพชีวิตที่เป็นมิตรกับสิ่งแวดล้อม และการปรับสมดุลและพัฒนาระบบการบริหารจัดการภาครัฐ รวมทั้งมีการจัดบริการแก่ประชาชนที่มาร่วมงานของส่วนราชการ อาทิ การให้บริการทางการแพทย์ บริการต่ออายุใบขับขี่ บริการจัดทําหนังสือเดินทาง การรับเรื่องราวร้องทุกข์ บริการข้อมูลเกี่ยวกับทุนรัฐบาล ให้คําปรึกษาด้านกฎหมาย การแนะแนวอาชีพ การจําหน่ายสินค้าธงฟ้า เป็นต้น
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมลงนามบันทึกความเข้าใจว่าด้วยการแลกเปลี่ยนข้อมูลข่าวสารด้านการประชาสัมพันธ์และการให้บริการสื่อของกรมประชาสัมพันธ์
วันอังคารที่ 11 กรกฎาคม 2560
กระทรวงอุตสาหกรรม ร่วมลงนามบันทึกความเข้าใจว่าด้วยการแลกเปลี่ยนข้อมูลข่าวสารด้านการประชาสัมพันธ์และการให้บริการสื่อของกรมประชาสัมพันธ์
กระทรวงอุตสาหกรรม ร่วมลงนามบันทึกความเข้าใจว่าด้วยการแลกเปลี่ยนข้อมูลข่าวสารด้านการประชาสัมพันธ์และการให้บริการสื่อของกรมประชาสัมพันธ์
วันนี้ (11 กรกฎาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม ปฏิบัติราชการแทนปลัดกระทรวงอุตสาหกรรม ร่วมลงนามบันทึกความเข้าใจว่าด้วยการแลกเปลี่ยนข้อมูลข่าวสารด้านการประชาสัมพันธ์และการให้บริการสื่อของกรมประชาสัมพันธ์ ระหว่างกระทรวงอุตสาหกรรมกับกรมประชาสัมพันธ์ โดยมีส่วนราชการร่วมบูรณาการแผนการดําเนินงานด้านการประชาสัมพันธ์และให้ความช่วยเหลือซึ่งกันและกัน เพื่อให้ภารกิจของทุกภาคส่วนบรรลุเป้าหมายอย่างมีประสิทธิภาพ ณ สถานีวิทยุโทรทัศน์แห่งประเทศไทย ถนนวิภาวดีรังสิต
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมงานเสวนาเรื่อง “บทบาทวิศวกรกับ New S-Curve”
วันจันทร์ที่ 28 สิงหาคม 2560
รมว.กระทรวงดิจิทัลฯ ร่วมงานเสวนาเรื่อง “บทบาทวิศวกรกับ New S-Curve”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงานเสวนาเรื่อง “บทบาทวิศวกรกับ New S-Curve” และบรรยายพิเศษในหัวข้อ “บทบาทวิศวกรกับ New S-Curve” โดยคณะอนุกรรมการสวัสดิการและสมาชิกสัมพันธ์ สภาวิศวกร จัดขึ้นเพื่อให้วิศวกรไทยได้รับรู้ความก้าวหน้าของเทคโนโลยีและการนําไปใช้งานได้อย่างถูกต้องเหมาะสม รวมถึงรับทราบนโยบายแนวทางการดําเนินงานของภาครัฐ โดยเฉพาะกระทรวงดิจิทัลเพื่อเศรษฐกิจและสังคม ซึ่งมีบทบาทสําคัญในการขับเคลื่อนการพัฒนาเศรษฐกิจและสังคมดิจิทัลของประเทศ เมื่อวันที่ 25 สิงหาคม 2560 ณ ห้องคอนเวนชั่น ฮอลล์ โรงแรมแอมบาสซาเดอร์ สุขุมวิท กรุงเทพฯ
********************
รัฐบาลไทย-ข่าวทำเนียบรัฐบาล-พระราชกำหนดแก้ไขเพิ่มเติมประมวลรัษฎากร (ฉบับที่ 19) พ.ศ. 2561 (การจัดเก็บภาษีจากสินทรัพย์ดิจิทัล) มีผลใช้บังคับแล้ว
วันอังคารที่ 15 พฤษภาคม 2561
พระราชกําหนดแก้ไขเพิ่มเติมประมวลรัษฎากร (ฉบับที่ 19) พ.ศ. 2561 (การจัดเก็บภาษีจากสินทรัพย์ดิจิทัล) มีผลใช้บังคับแล้ว
พระราชกําหนดแก้ไขเพิ่มเติมประมวลรัษฎากร (ฉบับที่ 19) พ.ศ. 2561 (การจัดเก็บภาษีจากสินทรัพย์ดิจิทัล) ประกาศในราชกิจจานุเบกษาเมื่อวันที่ 13 พฤษภาคม 2561 โดยมีผลใช้บังคับตั้งแต่วันที่ 14 พฤษภาคม 2561 เป็นต้นไป
พระราชกําหนดแก้ไขเพิ่มเติมประมวลรัษฎากร (ฉบับที่ 19) พ.ศ. 2561 (การจัดเก็บภาษีจากสินทรัพย์ดิจิทัล) ประกาศในราชกิจจานุเบกษาเมื่อวันที่ 13 พฤษภาคม 2561 โดยมีผลใช้บังคับตั้งแต่วันที่ 14 พฤษภาคม 2561 เป็นต้นไป
สาระสําคัญของพระราชกําหนดดังกล่าวมี 2 ประการ ได้แก่
1. กําหนดให้เงินส่วนแบ่งของกําไรหรือผลประโยชน์อื่นใดในลักษณะเดียวกันที่ได้จากการถือหรือครอบครองโทเคนดิจิทัลและผลประโยชน์ที่ได้รับจากการโอนคริปโทเคอร์เรนซีหรือโทเคนดิจิทัลเฉพาะซึ่งตีราคาเป็นเงินได้เกินกว่าที่ลงทุนเป็นเงินได้พึงประเมินตามมาตรา 40 (4) แห่งประมวลรัษฎากรซึ่งเป็นเงินได้ประเภทผลตอบแทนทางการเงินโดยอยู่ใน (ซ) และ (ฌ) ของมาตรา 40 (4) ดังกล่าว
2. กําหนดอัตราภาษีเงินได้หัก ณ ที่จ่ายสําหรับบุคคลธรรมดาที่มีเงินได้พึงประเมินตามมาตรา 40(4)(ซ) และ (ฌ) ในอัตราร้อยละ 15 ของเงินได้
พระราชกําหนดดังกล่าวทําให้การจัดเก็บภาษีเงินได้บุคคลธรรมดาจากการทําธุรกรรมเกี่ยวกับสินทรัพย์ดิจิทัลมีความชัดเจนยิ่งขึ้น แต่มิได้ทําให้ผู้ทําธุรกรรมดังกล่าวต้องเสียภาษีเพิ่มขึ้นแต่อย่างใด สําหรับธุรกรรมอื่น ๆ เกี่ยวกับสินทรัพย์ดิจิทัลจะเสียภาษีตามประมวลรัษฎากรปัจจุบัน โดยสินทรัพย์ดิจิทัลถือเป็นทรัพย์สินที่ไม่มีรูปร่าง จึงมีภาระภาษีเงินได้และภาษีมูลค่าเพิ่มเช่นเดียวกันกับทรัพย์สินที่ไม่มีรูปร่างอื่นๆ
ในส่วนการกําหนดอัตราภาษีเงินได้หัก ณ ที่จ่ายสําหรับบริษัทหรือห้างหุ้นส่วนนิติบุคคลนั้นกรมสรรพากรจะได้เสนอกฎหมายต่อคณะรัฐมนตรีต่อไป
ทั้งนี้ เพื่อบรรเทาภาระให้แก่บุคคลธรรมดาที่ซื้อขายคริปโทเคอร์เรนซีและโทเคนดิจิทัลผ่านศูนย์ซื้อขายที่ได้รับอนุญาตจากรัฐมนตรีว่าการกระทรวงการคลังตามพระราชกําหนดการประกอบธุรกิจสินทรัพย์ดิจิทัล พ.ศ. 2561 กรมสรรพากรจะได้เสนอกฎหมายยกเว้นภาษีมูลค่าเพิ่มต่อคณะรัฐมนตรีต่อไป นอกจากนี้ กรมสรรพากรอยู่ระหว่างหารือกับสํานักงานคณะกรรมการกํากับหลักทรัพย์และ
ตลาดหลักทรัพย์เกี่ยวกับการหักภาษีเงินได้ ณ ที่จ่ายสําหรับการซื้อขายคริปโทเคอร์เรนซีและโทเคนดิจิทัลผ่านนายหน้าหรือศูนย์ซื้อขายที่ได้รับอนุญาตจากรัฐมนตรีว่าการกระทรวงการคลังตามพระราชกําหนดการประกอบธุรกิจสินทรัพย์ดิจิทัล พ.ศ. 2561 เพื่ออํานวยความสะดวกให้แก่ผู้ทําธุรกรรมเกี่ยวกับสินทรัพย์ดิจิทัล
ศูนย์สารนิเทศสรรพากร กรมสรรพากร โทร. 1161
รัฐบาลไทย-ข่าวทำเนียบรัฐบาล-ผู้ใช้บัตรสวัสดิการและร้านธงฟ้าในภาคตะวันออกเฉียงเหนือรับโชคเงินล้าน จากการใช้จ่ายผ่านระบบอิเล็กทรอนิกส์แทนเงินสด
วันจันทร์ที่ 2 เมษายน 2561
ผู้ใช้บัตรสวัสดิการและร้านธงฟ้าในภาคตะวันออกเฉียงเหนือรับโชคเงินล้าน จากการใช้จ่ายผ่านระบบอิเล็กทรอนิกส์แทนเงินสด
ปลัดกระทรวงการคลัง มอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 10 ณ จังหวัดขอนแก่น โดยผู้โชคดีที่ได้รับรางวัลที่ 1 มูลค่า 1 ล้านบาท
นายสมชัย สัจจพงษ์ ปลัดกระทรวงการคลัง มอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 10 ณ จังหวัดขอนแก่น โดยผู้โชคดีที่ได้รับรางวัลที่ 1 มูลค่า 1 ล้านบาท ด้านผู้ใช้บัตรเดบิตคือนายสงัด เกษก้าน ซึ่งเป็นผู้โชคดีจากการใช้บัตรสวัสดิการแห่งรัฐจากจังหวัดศรีสะเกษ และด้านร้านค้าที่รับชําระเงินผ่านเครื่องอิเล็กทรอนิกส์ (EDC) คือร้านอดิเรก ซึ่งเป็นร้านค้าธงฟ้าประชารัฐในจังหวัดชัยภูมิ โดยผู้โชคดีทั้งสองเป็นลูกค้าของธนาคารกรุงไทยโดยในโอกาสนี้ ยังได้รับเกียรติจากผู้บริหารกระทรวงการคลัง และผู้บริหารการคลังประจําจังหวัดในพื้นที่เขต 4 และนายวราวุฒิ สิทธิยศ ผู้ช่วยกรรมการผู้จัดการใหญ่ ผู้บริหารกลุ่มสายงานเครือข่ายธุรกิจขนาดเล็กและรายย่อย ธนาคารกรุงไทย จํากัด (มหาชน) ร่วมแสดงความยินดี
กระทรวงการคลังดําเนินโครงการแจกโชคจากการใช้บัตรเดบิต เพื่อส่งเสริมให้ประชาชนใช้บัตรเดบิตและบัตรสวัสดิการแห่งรัฐแทนเงินสด และส่งเสริมให้ร้านค้าติดตั้งเครื่อง EDC ซึ่งจะช่วยเพิ่มช่องทางรับชําระเงินด้วยบัตรเดบิต ตามแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) โดยตลอดการดําเนินโครงการได้รับการผลตอบรับอย่างดีทั้งจากประชาชนที่มีการใช้จ่ายผ่านบัตรเพิ่มขึ้น และร้านค้าที่มีการติดตั้งเครื่อง EDC เพิ่มขึ้นอย่างต่อเนื่อง
สําหรับการแจกโชคจากการใช้บัตรเดบิตประจําเดือนมีนาคม 2561 นับเป็นเดือนที่ 4ที่เปิดโอกาสขยายสิทธิ์ไปถึงผู้ใช้บัตรสวัสดิการแห่งรัฐและร้านธงฟ้าประชารัฐให้สามารถร่วมลุ้นโชคได้ โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์แทนเงินสด
ซึ่งจะช่วยลดต้นทุนการบริหารจัดการเงินสดและสนับสนุนการก้าวสู่เศรษฐกิจยุคดิจิทัล
โครงการแจกโชคจากการใช้บัตรเดบิตจะมีขึ้นอีก 2 ครั้ง ไปจนถึงเดือนพฤษภาคม 2561 (ข้อมูลธุรกรรมในเดือนเมษายน 2561) โดยได้รับการสนับสนุนจากสํานักงานสลากกินแบ่งรัฐบาล จึงขอเชิญชวนให้ประชาชนหันมาใช้จ่ายผ่านบัตรเดบิตแทนเงินสด และร้านค้าเร่งติดตั้งเครื่อง EDC เพื่อรับชําระเงินด้วยบัตรเดบิต ซึ่งจะได้ร่วมลุ้นโชคเงินล้านและรางวัลอื่นอีกกว่า 1,022 รางวัลต่อเดือน ในช่วง 2 ครั้งสุดท้ายของโครงการ โดยสามารถติดตามข้อมูลเพิ่มเติมที่ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-มาตรการสำรองยารับสถานการณ์ โควิด-19
วันอาทิตย์ที่ 26 เมษายน 2563
มาตรการสํารองยารับสถานการณ์ โควิด-19
วันพฤหัสบดีที่ 17 เมษายน 2563
​​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมสํารองยาที่จําเป็นสําหรับรักษาผู้ป่วยโควิด-19 ที่มีการใช้ยาต้านไวรัสหลายขนานเป็นสูตรยาในการรักษา เช่น ยาฟาวิพิราเวียร์ ยารักษามาลาเรีย ยารักษาเอดส์ ยาปฏิชีวนะ โดยนําเข้ายาฟาวิพิราเวียร์จากประเทศญี่ปุ่นและจีนจํานวน 187,000 เม็ด กระจายยาไปยังโรงพยาบาลต่าง ๆ ทั่วประเทศ และจะนําเข้ายาเพิ่มอีก 100,000 เม็ด นอกจากนี้ ได้เร่งรัดการขึ้นทะเบียนตํารับยาที่ใช้นําเข้าเพื่อรักษาโรคโควิด-19 ให้รวดเร็วยิ่งขึ้น และยกเว้นภาษีการนําเข้ายาและการบริจาคยาที่ใช้รักษาโรคโควิด-19 อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มหาดไทยเสนอร่าง พรฎ.กำหนดท้องที่เขตสำรวจการกักตุนโภคภัณฑ์ เพื่อควบคุมการกักตุนสินค้า สิ่งจำเป็นต่อชีวิตประจำวันของประชาชน [กระทรวงมหาดไทย]
วันอังคารที่ 31 มีนาคม 2563
มหาดไทยเสนอร่าง พรฎ.กําหนดท้องที่เขตสํารวจการกักตุนโภคภัณฑ์ เพื่อควบคุมการกักตุนสินค้า สิ่งจําเป็นต่อชีวิตประจําวันของประชาชน [กระทรวงมหาดไทย]
มหาดไทยเสนอร่าง พรฎ.กําหนดท้องที่เขตสํารวจการกักตุนโภคภัณฑ์ เพื่อควบคุมการกักตุนสินค้า สิ่งจําเป็นต่อชีวิตประจําวันของประชาชนอย่างเข้มงว
วันนี้ (31 มี.ค.63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่ได้เกิดสถานการณ์การแพร่ระบาดอย่างรุนแรงของโรคติดเชื้อไวรัสโคโรนา 2019 หรือโรคโควิด-19 โดย พลเอก ประยุทธ์ จันทร์โอชา นายกรัฐมนตรี ได้ประกาศสถานการณ์ฉุกเฉินในเขตท้องที่ทั่วราชอาณาจักร มีผลตั้งแต่วันที่ 26 มีนาคมถึง 30 เมษายน 2563 ซึ่งในปัจจุบันพบว่าเริ่มมีการกักตุนสินค้าที่จําเป็นต่อการเฝ้าระวังและควบคุมติดตามการระบาด การป้องกัน และการรักษาโรค ตลอดจนการกักตุนเครื่องอุปโภคบริโภค และสิ่งจําเป็นต่อการดํารงชีวิตประจําวันของประชาชนในพื้นที่ทุกจังหวัด จึงมีความจําเป็นต้องบังคับใช้พระราชบัญญัติสํารวจการกักตุนโภคภัณฑ์ พ.ศ. 2497 อย่างเข้มงวด
พลเอก อนุพงษ์ เผ่าจินดา กล่าวว่า เพื่อเป็นการป้องกันมิให้เกิดภาวะขาดแคลนอันจะเป็นการซ้ําเติมความเดือดร้อนของประชาชน และเพื่อรักษาไว้ซึ่งความปลอดภัยและการดํารงชีวิตของประชาชน ในวันนี้กระทรวงมหาดไทยได้นําเสนอร่างพระราชกฤษฎีกากําหนดท้องที่เขตสํารวจการกักตุนโภคภัณฑ์ตามพระราชบัญญัติสํารวจการกักตุนโภคภัณฑ์ พ.ศ. 2497 พ.ศ.... ซึ่งมีสาระสําคัญ คือ การกําหนดให้เขตท้องที่ทั่วราชอาณาจักรเป็นท้องที่เขตสํารวจการกักตุนโภคภัณฑ์ตามพระราชบัญญัติสํารวจการกักตุนโภคภัณฑ์ พ.ศ. 2497 นอกจากนี้ เพื่อให้เกิดการดําเนินการตามกฎหมายว่าด้วยการสํารวจการกักตุนโภคภัณฑ์อย่างมีประสิทธิภาพ จึงได้ขอมติคณะรัฐมนตรีแต่งตั้งคณะกรรมการสํารวจการกักตุนโภคภัณฑ์ฯ ขึ้นใหม่ มีรัฐมนตรีว่าการกระทรวงมหาดไทยเป็นประธานคณะกรรมการ ปลัดกระทรวงมหาดไทย ปลัดกระทรวงพาณิชย์ ปลัดกระทรวงเกษตรและสหกรณ์ ปลัดกระทรวงอุตสาหกรรม ผู้บัญชาการตํารวจแห่งชาติ อธิบดีกรมสรรพากร อธิบดีกรมศุลกากร อธิบดีกรมการค้าภายใน อธิบดีกรมส่งเสริมการปกครองท้องถิ่น เป็นกรรมการ และอธิบดีกรมการปกครอง เป็นกรรมการและเลขานุการ โดยมอบหมายให้สํานักการสอบสวนและนิติการ กรมการปกครอง ทําหน้าที่สํานักงานเลขานุการของคณะกรรมการสํารวจการกักตุนโภคภัณฑ์ฯ ดังกล่าว
พลเอก อนุพงษ์ เผ่าจินดา กล่าวเพิ่มเติมว่า เมื่อมีการประกาศในราชกิจจานุเบกษาแล้ว จะทําให้พนักงานเจ้าหน้าที่ตามกฎหมาย สามารถปฏิบัติงานให้เป็นไปตามกฎหมายเพื่อป้องกัน ปราบปรามการกักตุนสินค้าที่จําเป็นต่อการเฝ้าระวังและควบคุมติดตามการระบาด การป้องกัน และการรักษาโรค ตลอดจน การกักตุนเครื่องอุปโภคบริโภคและสิ่งจําเป็นต่อการดํารงชีวิตประจําวันของประชาชนเป็นไปอย่างมีประสิทธิภาพ
กองสารนิเทศ สป.มท.
ครั้งที่ 40/2563
วันที่ 31 มีนาคม 2563
รัฐบาลไทย-ข่าวทำเนียบรัฐบาล-1 มกรา 63 รมว.ทส. นำทีมให้กำลังใจ
วันพฤหัสบดีที่ 2 มกราคม 2563
1 มกรา 63 รมว.ทส. นําทีมให้กําลังใจ
1 มกรา 63 รมว.ทส. นําทีมให้กําลังใจ "งดให้ถุงพลาสติกแบบครั้งเดียวทิ้ง"
1 มกรา 63 รมว.ทส. นําทีมให้กําลังใจ "งดให้ถุงพลาสติกแบบครั้งเดียวทิ้ง"
วานนี้ (1 มกราคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารกระทรวงฯ ลงพื้นที่ให้กําลังใจ พร้อมรับฟังเสียงสะท้อนของพี่น้องประชาชนที่เข้ามาจับจ่ายใช้สอย เกี่ยวกับการงดให้บริการถุงพลาสติกหูหิ้วแบบใช้ครั้งเดียวทิ้งเป็นวันแรก ตลอดจนร่วมเดินรณรงค์ “Everyday Say No to Plastic Bags” ลดการใช้ถุงพลาสติกหูหิ้ว และบรรจุภัณฑ์พลาสติกแบบใช้ครั้งเดียวทิ้ง รวมถึงมอบของขวัญปีใหม่ให้กับพนักงานห้างสรรพสินค้า 4 แห่ง ได้แก่ ห้างสรรพสินค้าเทสโก้ โลตัส สุขุมวิท 50 (อ่อนนุช) ศูนย์การค้า ดิ เอ็มโพเรียม ศูนย์การค้าเซ็นทรัล พลาซ่า ชิดลม และศูนย์การค้าสยามพารากอน กรุงเทพฯ
นายวราวุธ ศิลปอาชา กล่าวว่า วันนี้ วันที่ 1 มกราคม 2563 เป็นวันที่ประชาชนชาวไทย ได้มอบของขวัญชิ้นใหญ่ให้แก่ประเทศไทย และโลกของเรา เพราะเป็นวันดีเดย์ที่ห้างสรรพสินค้า ศูนย์การค้า ซูเปอร์มาร์เก็ต และร้านสะดวกซื้อทั่วประเทศ กว่า 75 บริษัท ซึ่งเป็นภาคีเครือข่ายภาคเอกชนของกระทรวงทรัพยากรธรรมชาติและสิ่งแวดล้อม ต่างพร้อมใจกันงดให้บริการถุงพลาสติกหูหิ้วแก่ลูกค้า ซึ่งแม้ว่าอาจทําให้เกิดความไม่สะดวกสบาย หรือเกิดปัญหาอุปสรรคต่างๆ มากมาย แต่ทุกบริษัทยินดีให้ความร่วมมือกับภาครัฐ พร้อมทั้งร่วมหาทางออกที่ดีให้กับลูกค้า โอกาสนี้ ขอให้กําลังใจพนักงานทุกคน และทุกภาคส่วน รวมถึงขอให้มั่นใจในสิ่งที่กําลังทําว่าเป็นสิ่งที่ดี เพื่อสังคมไทยจะได้มีคุณภาพชีวิตที่ดีภายใต้สิ่งแวดล้อมที่ดี โดยจากประมาณการใช้ถุงพลาสติกในประเทศไทย 40% มาจากตลาดสด เทศบาล เอกชน และแผงลอย ส่วน 30% มาจากร้านขายของชํา และอีก 30% มาจากห้างสรรพสินค้า ซูเปอร์มาร์เก็ต และร้านสะดวกซื้อ ดังนั้น สิ่งสําคัญที่จะต้องดําเนินการต่อไปคือ การให้ความรู้ความเข้าใจแก่พี่น้องประชาชน การสนับสนุนให้ภาคเอกชนเข้ามามีส่วนร่วม รวมถึงการปลูกฝังจิตสํานึกเกี่ยวกับสิ่งแวดล้อมให้แก่นักเรียนตั้งแต่ชั้นอนุบาล ซึ่งจะมีการหารือในเรื่องดังกล่าวต่อไป
รัฐบาลไทย-ข่าวทำเนียบรัฐบาล-กรุงไทยออกมาตรการเร่งด่วนช่วยลูกค้าที่ประสบภัยน้ำท่วม
วันจันทร์ที่ 31 กรกฎาคม 2560
กรุงไทยออกมาตรการเร่งด่วนช่วยลูกค้าที่ประสบภัยน้ําท่วม
ธนาคารกรุงไทยออกหลายมาตรการ เพื่อช่วยเหลือลูกค้ารายย่อยและลูกค้า SME ที่ประสบภัยน้ําท่วมในภาคอีสาน
ธนาคารกรุงไทยออกหลายมาตรการ เพื่อช่วยเหลือลูกค้ารายย่อยและลูกค้า SME ที่ประสบภัยน้ําท่วมในภาคอีสาน โดยลูกค้าสินเชื่อบ้าน ธนาคารไม่คิดดอกเบี้ยและปลอดชําระเงินต้น เป็นเวลา 3 เดือน ส่วนเดือนที่ 4-12 ลดดอกเบี้ยลง 0.25 % ต่อปี สําหรับลูกค้าสินเชื่อบุคคล ให้ลูกค้าพักชําระหนี้เป็นระยะเวลา 3 เดือน หลังจากนั้นให้ปลอดชําระดอกเบี้ยเป็นระยะเวลา 3 เดือน ส่วนลูกค้า SME ที่มีวงเงินกู้ ธนาคารลดดอกเบี้ย ขยายเวลาผ่อนชําระ พักชําระเงินต้น และยกเว้นดอกเบี้ยผิดนัดชําระ
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากเหตุการณ์อุทกภัยในหลายพื้นที่ในภาคตะวันออกเฉียงเหนือ โดยเฉพาะพื้นที่จังหวัดสกลนคร สร้างความเสียหายและส่งผลกระทบต่อลูกค้าและประชาชนนั้น ธนาคารเล็งเห็นถึงความเดือดร้อน จึงได้ออกมาตรการเร่งด่วนเพื่อให้การช่วยเหลือลูกค้าเช่นทุกครั้งที่ผ่านมา โดยลูกค้าสินเชื่อที่อยู่อาศัยและสินเชื่อ Home for Cash ที่ประสบภัยในครั้งนี้ ธนาคารไม่คิดดอกเบี้ยและปลอดชําระเงินต้น เป็นระยะเวลา 3 เดือน รวมทั้งปรับลดอัตราดอกเบี้ยในเดือนที่ 4-12 ลง 0.25% ต่อปี ซึ่งจากสถานการณ์น้ําท่วมหนักในช่วงปลายปีที่แล้ว ธนาคารช่วยเหลือลูกค้าสินเชื่อบ้านรายเดิมของธนาคาร เป็นจํานวนเงินกว่า 1,000 ล้านบาท ทั่วทุกพื้นที่ในประเทศ
สําหรับลูกค้าสินเชื่อบุคคล ธนาคารมีแนวทางการช่วยเหลือบรรเทาความเดือดร้อน โดยพิจารณาให้ลูกค้าพักชําระหนี้เป็นระยะเวลา 3 เดือน หลังจากนั้นให้ปลอดชําระดอกเบี้ยเป็นระยะเวลา 3 เดือน โดยชําระแต่เงินต้นตามเงื่อนไข และขยายระยะเวลาการผ่อนชําระหนี้สูงสุดไม่เกิน 5 ปี โดยเมื่อรวมอายุผู้กู้แล้วต้องไม่เกินเกษียณอายุ
ในส่วนของลูกค้า SME ขนาดกลางและขนาดเล็ก ที่มีวงเงินสินเชื่อเดิม ธนาคารมีมาตรการผ่อนปรน โดยลดอัตราดอกเบี้ยสูงสุด 1% ต่อปี พักชําระเงินต้นสูงสุด 1 ปี รวมทั้งขยายระยะเวลาสัญญาเงินกู้ระยะยาวสูงสุด 1 ปี ในส่วนของเงินกู้หมุนเวียน ธนาคารขยายระยะเวลาชําระหนี้สูงสุด 6 เดือน รวมทั้งไม่คิดดอกเบี้ยผิดนัดชําระสูงสุด 30 วันแรก นอกจากนี้ ธนาคารยังสนับสนุนวงเงินกู้พิเศษอีก เพื่อช่วยเหลือฟื้นฟูกิจการและทดแทนสินทรัพย์ที่เสียหาย โดยสามารถผ่อนชําระนานสูงสุด 5 ปี พักชําระเงินต้นสูงสุด 1 ปี อัตราดอกเบี้ยเริ่มต้นที่ 3.75% ต่อปี ลูกค้าสามารถยื่นขอสินเชื่อได้ถึง 31 ธันวาคมนี้ ที่สํานักงานธุรกิจและสาขา หรือสอบถามเพิ่มเติมที่ศูนย์ลูกค้าสัมพันธ์ โทร. 02-111-1111
นอกจากนี้ ธนาคารกรุงไทย ร่วมกับ บมจ.ทิพยประกันภัย และ บมจ.กรุงไทยพานิชประกันภัย มีมาตรการให้การช่วยเหลือผู้ประสบภัยน้ําท่วมทันทีกับลูกค้าที่ทําประกันอัคคีภัยที่อยู่อาศัยและได้ขยายภัยน้ําท่วม ซึ่งหากได้รับความเสียหายสามารถติดต่อธนาคารกรุงไทย เพื่อรับมาตรการเยียวยาโดยชดใช้เบื้องต้น 5,000 บาท ไม่ต้องรอน้ําลด หากมีข้อสงสัยสามารถติดต่อได้ที่ธนาคารกรุงไทยทุกสาขาทั่วประเทศ และในสัปดาห์นี้ ธนาคารยังได้จัดส่งถุงยังชีพลงไปในพื้นที่ เพื่อนําไปมอบให้กับผู้ประสบภัย รวมทั้งจัดส่งเจ้าหน้าที่ไปสํารวจความเสียหายของลูกค้าในพื้นที่ต่างๆ
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทำหน้ากากอนามัย ป้องกันการระบาดเชื้อไวรัสโควิด-19
วันจันทร์ที่ 23 มีนาคม 2563
วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทําหน้ากากอนามัย ป้องกันการระบาดเชื้อไวรัสโควิด-19
วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทําหน้ากากอนามัย ป้องกันการระบาดเชื้อไวรัสโควิด-19
วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทําหน้ากากอนามัย ป้องกันการระบาดเชื้อไวรัสโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ) เปิดเผยว่า จากการที่คณะรัฐมนตรี มอบหมายให้กระทรวงมหาดไทย (มท.) จัดทําหน้ากากอนามัยแบบผ้าเพื่อสวมใส่ป้องกันการระบาดไวรัสโควิด-19 โดยให้องค์กรปกครองส่วนท้องถิ่นผลิต 50 ล้านชิ้นนั้น ในส่วนของกระทรวงวัฒนธรรม (วธ.) ซึ่งเป็นหน่วยงานหลักที่ดําเนินการขับเคลื่อนความเข้มแข็งของ “บวร” โดยนําหลักการ “บวร : บ้าน วัด โรงเรียน” ไปขับเคลื่อนและดําเนินกิจกรรมต่างๆ ให้เป็นแหล่งปลูกฝัง บ่มเพาะ และเผยแพร่องค์ความรู้ที่มีประโยชน์ รวมทั้งให้เป็นแหล่งกระจายข้อมูลข่าวสารที่ถูกต้องเกี่ยวกับการดําเนินนโยบายต่างๆ ของรัฐบาล และข่าวสารเหตุการณ์บ้านเมืองที่สําคัญเร่งด่วน เพื่อให้ประชาชนเข้าใจ และเข้าถึงโครงการต่างๆ ได้อย่างรวดเร็ว ทั่วถึงและเท่าเทียมกัน โดยได้มอบหมายให้สํานักงานวัฒนธรรมจังหวัดสํารวจความพร้อมประชาชนในชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวรที่มีอยู่ 22,400 แห่งทั่วประเทศ
นายอิทธิพล กล่าวว่า ทั้งนี้ กระทรวงวัฒนธรรมได้รับรายงานจากวัฒนธรรมจังหวัดว่า มีจํานวนชุมชนฯ ที่ผลิตหน้ากากแบบผ้า จํานวน 2,372 ชุมชน ผลิตหน้ากากแบบผ้าแล้ว จํานวน339,054 ชิ้น และคาดว่าจะสามารถผลิตได้กว่า 5 ล้านชิ้น ซึ่งเมื่อดําเนินการแล้วเสร็จจะนําไปมอบให้กับหน่วยงาน สถานศึกษา กลุ่มคนที่ต้องปฏิบัติงานภายใต้ความเสี่ยงและประชาชนทั่วไป นอกจากนี้ ยังได้ประชาสัมพันธ์ข้อมูล ข่าวสารเกี่ยวกับโรคไวรัสโควิด-19 ผ่านเครือข่ายชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวร ทางช่องทางสื่อต่างๆ แก่ประชาชนอย่างเข้มข้นและต่อเนื่องตามที่กระทรวงสาธารณสุขขอความร่วมมือ เช่น คําแนะนําการป้องกันควบคุมโรค สําหรับผู้เดินทางไป-กลับจากพื้นที่การระบาด นักศึกษา และสถานศึกษาที่มีกลุ่มผู้เดินทางกลับจากพื้นที่การระบาด ความรับผิดชอบต่อสังคม วิธีการทําหน้ากากอนามัยใช้เอง เพื่อให้ข้อมูลที่ถูกต้อง ทันเวลา ลดความตระหนกและสร้างความตระหนักให้แก่ประชาชนในพื้นที่ต่างๆ ด้วย
------------------------
รัฐบาลไทย-ข่าวทำเนียบรัฐบาล-ศธ.เตรียมปล่อยคาราวานช่วยเหลือประชาชนผู้ประสบอุทกภัยในพื้นที่ภาคใต้
วันอังคารที่ 10 มกราคม 2560
ศธ.เตรียมปล่อยคาราวานช่วยเหลือประชาชนผู้ประสบอุทกภัยในพื้นที่ภาคใต้
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานการประชุมคณะผู้บริหารของกระทรวงศึกษาธิการ หารือเตรียมการให้ความช่วยเหลือประชาชนผู้ประสบอุทกภัยในพื้นที่ภาคใต้
ม.ล.ปนัดดา ดิศกุลกล่าวว่า ที่ประชุมได้เห็นชอบให้เร่งสํารวจและให้ความช่วยเหลือสถานศึกษาและหน่วยงาน ที่ได้รับความเสียหาย รวมทั้งอุปกรณ์การเรียนการสอน และความเดือดร้อนของนักเรียนนักศึกษา ตลอดจนการส่งคณะครูและนักเรียนนักศึกษาอาชีวศึกษาจากทุกจังหวัดทั่วประเทศ เข้าไปให้ความช่วยเหลือแก่ผู้ประสบอุทกภัยในภาคใต้ เช่น การซ่อมแซมอุปกรณ์เครื่องใช้ไฟฟ้า เครื่องยนต์ คอมพิวเตอร์ เครื่องมืออิเล็กทรอนิกส์ต่าง ๆ รวมถึงซ่อมแซมบ้านเรือนประชาชนในพื้นที่ซึ่งได้รับความชํารุดเสียหาย โดยขอให้คํานึงถึงเรื่องความปลอดภัยเป็นสําคัญ และจะให้บริการแก่ประชาชนฟรี ไม่มีค่าใช้จ่ายแต่อย่างใด
นอกจากนั้น ยังขอให้ช่วยประชาชนในการขนย้ายสัมภาระต่าง ๆ กลับเข้าสู่บ้านเรือนของประชาชนภายหลังจากระดับน้ําลดลงสู่ภาวะปกติแล้ว
ทั้งนี้ กระทรวงศึกษาธิการ มีกําหนดปล่อยขบวนคาราวานช่วยเหลือประชาชนผู้ประสบอุทกภัยในพื้นที่ภาคใต้ในวันศุกร์ที่ 13 มกราคม ศกนี้
นายชัยพฤกษ์ เสรีรักษ์ ปลัดกระทรวงศึกษาธิการกล่าวว่า ที่ประชุมได้สรุปความเสียหายจากสถานการณ์อุทกภัยในครั้งนี้ พบว่า
สถานศึกษาสังกัดสํานักงานคณะกรรมการการศึกษาขั้นพื้นฐาน (สพฐ.)ได้รับความเสียหายจํานวน 1,791 แห่ง มูลค่าความเสียหายกว่า 700 ล้านบาท
สถานศึกษาสังกัดสํานักงานคณะกรรมการการอาชีวศึกษา (สอศ.)ได้รับความเสียหายจํานวน 19 แห่ง มูลค่าความเสียหาย 20 ล้านบาท
สถานศึกษาสังกัดสํานักงานส่งเสริมการศึกษานอกระบบและการศึกษาตามอัธยาศัย (กศน.)ได้รับความเสียหายจํานวน150 แห่ง มูลค่าความเสียหาย 30 ล้านบาท
สถานศึกษาสังกัดสํานักงานคณะกรรมการส่งเสริมการศึกษาเอกชน (สช.)ได้รับความเสียหายจํานวน293 แห่ง มูลค่าความเสียหาย 18 ล้านบาท
ทั้งนี้ ความเสียหายส่วนใหญ่ที่พบ คือ ด้านอาคาร สถานที่ อุปกรณ์การเรียนการสอน โดยกระทรวงศึกษาธิการจะเสนอของบประมาณกลาง ปีงบประมาณ 2560 ประมาณ 1,000 ล้านบาท เพื่อดูแลให้การช่วยเหลือต่อไป สําหรับกิจกรรมที่จะให้บริการประชาชนภายหลังน้ําลด แบ่งเป็น 2 กิจกรรม ได้แก่
การระดมจิตอาสาของนักศึกษาอาชีวศึกษา และ กศน.ทั่วประเทศจํานวน 300 ทีม รวม 7,500 คน แบ่งเป็นจิตอาสานักเรียนนักศึกษาอาชีวะ 200 ทีมๆ ละ 30 คน และจิตอาสา กศน. 100 ทีมๆ ละ 15 คน ลงพื้นที่ช่วยเหลือประชาชนที่ประสบภัยน้ําท่วม ตั้งแต่วันที่ 13 มกราคมนี้ โดยจะประสานพื้นที่ที่ให้การช่วยเหลือร่วมกับกองบัญชาการป้องกันและบรรเทาสาธารณภัย (ส่วนหน้า) จังหวัดสุราษฎร์ธานี เช่น ให้บริการขนย้ายสิ่งของ ซ่อมแซมเครื่องใช้ไฟฟ้า รถยนต์ รถจักรยายนต์ และอุปกรณ์ทางการเกษตรให้แก่ประชาชน คาดว่าจะซ่อมแซมได้กว่า 400,000 ชิ้น
การช่วยเหลือสถานศึกษาและนักเรียนนักศึกษา เพราะอุปกรณ์การเรียนการสอน และชุดนักเรียนนักศึกษาได้รับความเสียหายจากน้ําท่วม จึงมอบให้ สพฐ. จัดโครงการ "ปันเครื่องเขียนให้เพื่อน" โดยจะเปิดรับบริจาคอุปกรณ์การเรียนและชุดนักเรียนนักศึกษาทั่วประเทศ เพื่อไปมอบให้แก่ผู้เรียนที่ประสบภัยในครั้งนี้ และมอบให้องค์การค้าของ สกสค. เตรียมบริจาคหนังสือเรียนและอุปกรณ์การเรียนให้แก่นักเรียนด้วย พร้อมทั้งวางแผนและหามาตรการเพื่อดูแลสวัสดิการให้แก่ข้าราชการครูและบุคลากรทางการศึกษาที่ประสบภัยน้ําท่วมในพื้นที่ภาคใต้ต่อไปด้วย